Electronic Arts
Electronic Arts eli EA on yhdysvaltalainen yhtiö, joka tuottaa ja levittää tietokone- ja videopelejä. Yhtiön pääkonttori sijaitsee Redwood Cityssä, Kaliforniassa. Yhtiö perustettiin vuonna 1982, ja yhtiön perustaja ja pitkäaikainen johtaja oli Trip Hawkins. Nykyinen pääjohtaja on Andrew Wilson.
Adrian Carmack
Adrian Carmack (s. 5. toukokuuta 1969) on yksi videopeleihin erikoistuneen yhtiön, id Softwaren perustajista, John Carmackin, John Romeron sekä Tom Hallin kanssa. Hän toimi id:ssä taiteilijana, ja on ollut merkittävä osa erityisesti "Doomin" vihollisten kehityksessä. Hän oli yksi id Softwaren omistajista, kunnes jätti yrityksen vuonna 2005. Adrian ei ole sukua entiselle työtoverilleen John Carmackille.